《题清凉广惠禅寺》
宋代·杨杰

君勿爱清凉，清凉如火如沸汤。君勿恶炎热，炎热如冰如积雪。

勿爱亦可恶，未是逍遥处。君不见海会山前一条路，一车来，一车去，今古转辕何日住。

落花时节雨初晴，黄莺枝上分明语。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。